ההתנקשות באסמאעיל הנייה

ההתנקשות באסמאעיל הנייה אירעה ב־31 ביולי 2024, ובה נהרגו בסיכול ממוקד יושב ראש הלשכה המדינית של חמאס אסמאעיל הנייה ואחד משומריו. ההתנקשות התרחשה בטהראן שבאיראן, בבית הארחה של משמרות המהפכה, שבו התארח הנייה לאחר שהשתתף בטקס השבעת נשיא איראן מסעוד פזשכיאן. אסמאעיל הנייה נבחר לראש הלשכה המדינית של חמאס בשנת 2017. מחלקת המדינה של ארצות הברית הגדירה אותו ב-2018 כמחבל עולמי שהוכרז באופן מיוחד. מתקפת הפתע על ישראל ב־7 באוקטובר הובילה לפתיחתה של מלחמת חרבות ברזל, שבמהלכה התנקשה ישראל בחייהם של בכירים בחמאס, דוגמת סאלח אל-עארורי, סגן ראש הלשכה המדינית של חמאס, מרואן עיסא, סגן ראש הזרוע הצבאית של חמאס, ומוחמד דף, ראש הזרוע הצבאית של חמאס. הדיווח הראשוני על מותו של אסמאעיל הנייה עלה ממשמרות המהפכה האסלאמית, שסיפקו פרטים מעטים לגבי נסיבות מותו. חמאס, בהודעתו, טען כי הנייה נהרג בתקיפה אווירית. מספר דיווחים סותרים עלו בימים שלאחר ההתנקשות על האופן שבו בוצעה. רשת הטלוויזיה הלבנונית אל-מיאדין, המקורבת לחזבאללה, פרסמה כי ההתנקשות בוצעה באמצעות טיל מונחה ששוגר מחוץ לאיראן. מאוחר יותר דיווח ערוץ סקיי ניוז בערבית כי ההתנקשות בוצעה באמצעות טיל ששוגר ממבנה סמוך. דיווחים אחרים הציעו כי ההתנקשות בוצעה באמצעות רחפן. על פי העיתונים הניו יורק טיימס והטלגרף, ההתנקשות בוצעה באמצעות מטען חבלה שהוטמן מבעוד מועד בחדרו והופעל מרחוק. לפי גרסה אחרת המטען הוטמן בחדר שעות אחדות לפני הפיצוץ. יום לאחר ההתנקשות הצהיר דובר צה"ל תא"ל דניאל הגרי, כי מלבד ההתנקשות בפואד שוכר שהתבצעה בלבנון יום קודם, לא התבצעה תקיפה אווירית נוספת של חיל האוויר הישראלי במזרח התיכון באותו ערב. על פי תחקיר של הדיילי טלגרף, המוסד גייס סוכנים מיחידת אבטחת האישים האיראנית, אנסאר אל-מהדי. שניים מהסוכנים תועדו במצלמות אבטחה כשהם מטמינים שלושה מטעני חבלה בחדרים שונים בבניין. בתחקיר צוין כי החיסול היה מתוכנן להתבצע לאחר הלווייתו של נשיא איראן, ראיסי, כחודשיים קודם לכן, אך נדחה עקב נוכחותם של אנשים רבים במתחם. בנו של הנייה, עבד א-סלאם, טען בראיון לערוץ "אל-ערביה" הסעודי כי ההתנקשות בוצעה באמצעות טיל מונחה אשר עקב אחר הטלפון הנייד של אביו. מזכ"ל הג'יהאד האסלאמי הפלסטיני זיאד נח'אלה שהה בחדר סמוך לחדרו של הנייה, וחדרו ניזוק קלות. רוב העיתונות בישראל ובעולם דיווחה כי ישראל עומדת מאחורי חיסול הנייה. באוקטובר 2024 בראיון לערוץ אל-ערביה טען ח'אלד משעל כי איראן עומדת מאחורי החיסול. המאבטח שנהרג יחד עם הנייה הוא וסים אבו שעבאן, חבר הזרוע הצבאית של חמאס. אבו שעבאן נולד בעזה ב-1988. היה שומר ראשו של סעיד סיאם, שנהרג בסיכול ממוקד ב-2009. בתור חבר בגדודי עז א-דין אל-קסאם, השתתף בפיגוע החדירה סמוך לקיבוץ נחל עוז במבצע צוק איתן ב-2014, שבו נהרגו 5 חיילים ישראלים. החל מ-2019 היה לשומר ראשו של הנייה. חמאס חמאס: בכיר חמאס מוסא אבו מרזוק אמר כי ההתנקשות בהנייה היא "מעשה פחדני שלא יעבור ללא תגובה". מאוחר יותר טען בכיר חמאס חאלד משעל כי איראן עמדה מאחורי חיסול הנייה. ישראל ישראל: בצה"ל סירבו להתייחס להריגתו של הנייה. דובר צה"ל מסר כי שום כלי טיס ישראלי לא פעל באותו ערב במזרח התיכון, מלבד הפעולה לחיסול פואד שוכר בביירות. מספר שרים בממשלת ישראל בירכו על ההתנקשות ורמזו לאחריות ישראלית. איראן איראן: עלי ח'אמנאי, המנהיג העליון של איראן, אמר שחובתה של איראן לנקום, והתחייב להעניש את ישראל בצורה קשה. דובר משרד החוץ של איראן נאסר כַּנְעַאנִ֫י (אנ') טען כי ההתנקשות היא "חלק מתוכנית רצח העם הפלסטיני". לבקשת איראן, מועצת הביטחון של האומות המאוחדות התכנסה בעקבות ההתנקשות. ב־19 בספטמבר 2024 פורסם כי ישראלי נעצר בגין חשד שניסה לקדם התנקשויות בראש הממשלה, בנפתלי בנט, בראש השב"כ ובשר הביטחון. הישראלי הוברח פעמיים לאדמת איראן ושם נתבקש לקדם את ההתנקשויות, כנקמה על חיסול אסמאעיל הנייה על אדמת איראן. ארצות הברית ארצות הברית: מזכיר המדינה אנתוני בלינקן מסר שישראל לא עדכנה את וושינגטון על כוונתה להתנקש בהנייה בטהראן, וכי ארצות הברית לא לקחה חלק בכך. מזכיר ההגנה של ארצות הברית, לויד אוסטין אמר כי ארצות הברית תתמוך בישראל אם היא תותקף. סיכולים ממוקדים במלחמת חרבות ברזל מדיה וקבצים בנושא ההתנקשות באסמאעיל הנייה בוויקישיתוף נדב איל, עינב חלבי, ליאור בן ארי, איסמעיל הנייה חוסל בטהרן, חמאס מאשים את ישראל, באתר ynet, 31 ביולי 2024 ד"ר לירם קובלנץ שטנצלר, סיכולים ממוקדים חלק שני, מערכות, 2024 נדב איל, עינב חלבי, ליאור בן ארי, איסמעיל הנייה חוסל בטהרן, חמאס מאשים את ישראל, באתר ynet, 31 ביולי 2024 אסף אוני, ‏הסיקור על חיסול הנייה: "פירצה ביטחונית שמערערת את טהרן", באתר גלובס, 31 ביולי 2024 דין שמואל אלמס, ‏"ביצוע מהסרטים": איך חוסל בכיר חמאס אל-עארורי באמצע ביירות?, באתר גלובס, 3 בינואר 2024 אדם קוטב, דובר צה"ל אישר: מרואן עיסא חוסל, באתר ynet, 26 במרץ 2024 ב. ניסני, ‏בישראל מאשרים: חיסלנו את ראש הזרוע הצבאית של חמאס מוחמד דף | צפו ברגע החיסול, באתר כיכר השבת, 1 באוגוסט 2024 ניר דבורי ספיר ליפקין אסף רוזנצוייג, ‏הטיל ששוגר לעבר מעונו של הנייה, וההלם הטוטלי באיראן: כל הפרטים על חיסול מנהיג חמאס, באתר ‏מאקו‏, 31 ביולי 2024 Aggarwal, Mithil (2024-07-31). "Hamas chief Ismail Haniyeh killed in Israeli airstrike in Iran, Hamas says". www.nbcnews.com (באנגלית). נבדק ב-2024-07-31. שי לוי, ‏עומק החדירה: איך הצליחו לחסל את איסמאעיל הנייה בלב טהרן, באתר ‏מאקו‏, 31 ביולי 2024 חיסול הנייה: באיראן טוענים כי הטיל הגיע ממדינה זרה, דיווח כי מזכ"ל הג'יהאד האסלאמי גם שהה במבנה | ישראל היום, באתר www.israelhayom.co.il, ‏2024-07-31 אהוד יערי, ‏הדיווחים באיראן מראים: הטיל שחיסל את הנייה שוגר מתוך המדינה, באתר ‏מאקו‏, 31 ביולי 2024 גיא אלסטר‏, דיווח: חיסול הנייה בטהראן בוצע באמצעות טיל שנורה ממבנה סמוך, באתר וואלה, 31 ביולי 2024 בעקבות ״טיפ״ מהמאבטחים ובאמצעות רחפן: פרטים חדשים מחיסול הנייה בטהרן | דיווח | ישראל היום, באתר www.israelhayom.co.il, ‏2024-08-01 Bergman, Ronen; Mazzetti, Mark; Fassihi, Farnaz (2024-08-01). "Bomb Smuggled Into Tehran Guesthouse Months Ago Killed Hamas Leader". The New York Times (באנגלית אמריקאית). ISSN 0362-4331. נבדק ב-2024-08-02. Akhtar Makoii, ‏Mossad hired Iranian agents to plant bombs in Haniyeh’s residence, The Telegraph, 2 August 2024 גל מעצרים באיראן, דיווח: כך אנשי משמרות המהפכה חיסלו את הנייה - ותועדו, באתר ynet, 3 באוגוסט 2024 דיווח: סוכני המוסד תצפתו מצמרות העצים, הנייה כיבה את האור - והמטען התפוצץ, באתר ynet, 6 באוגוסט 2024 יעל צ'כנובר, דובר צה"ל על חיסול הנייה: חיסלנו בלבנון, לא הייתה תקיפה אווירית נוספת במזה"ת, באתר ynet, 1 באוגוסט 2024 Akhtar Makoii, ‏Mossad hired Iranian agents to plant bombs in Haniyeh’s residence, The Telegraph, 2 August 2024 הסוף לשמועות: בנו של אסמעיל הנייה מאשר - כך חוסל ראש הלשכה המדינית של חמאס, באתר מעריב אונליין, 17 באוגוסט 2024 יענקי פרבר, הנייה חוסל ממטען שהוטמן שבועות מראש | העירו את חמינאי בבהילות, באתר בחדרי חרדים, 1 באוגוסט 2024 עינב חלבי, פליטת פה? בכיר חמאס: "איראן חיסלה את איסמעיל הנייה בטהרן", באתר ynet, 10 באוקטובר 2024. ספיר ליפקין, ‏מחבל נוח'בה שהרג 5 לוחמי צה"ל: זה המלווה של הנייה שחוסל עימו בטהראן, באתר ‏מאקו‏, 1 באוגוסט 2024 - Wasim Abu Shaaban: Dedicated bodyguard and commander killed alongside Hamas leader Ismail Haniyeh, (אנגלית) "إسرائيل تغتال هنية في طهران". وكـالـة مـعـا الاخـبـارية (בערבית). 31 ביולי 2024. נבדק ב-31 ביולי 2024. {{cite web}}: (עזרה) Salman, Abeer (31 ביולי 2024). "Israeli military declines to comment on death of Hamas political leader". CNN. נבדק ב-30 ביולי 2024. {{cite web}}: (עזרה) צפו בתשובה המפתיעה, באתר כיכר השבת למרות שישראל שומרת על שתיקה: שרים הגיבו על חיסול הנייה, באתר חדשות 13, 31 ביולי 2024 Khamenei says Tehran has a duty to avenge Haniyeh, vows harsh punishment for Israel, Times of Israel, ‏31 ביולי 2024 Iran: Haniyeh assassination ‘part of the genocide plan’, Al Jazeera, ‏31 ביולי 2024 מועצת הביטחון התכנסה אחרי החיסולים, ישראל תקפה: דיון לבקשת טהרן? צביעות, באתר ynet, 1 באוגוסט 2024 אור רביד, ‏ישראלי גויס בידי האיראנים לקדם התנקשות בראש הממשלה, שר הביטחון או ראש השב"כ, באתר ‏מאקו‏, 19 בספטמבר 2024 ארה"ב: לא מעורבים בחיסול הנייה, ולא ידענו עליו מראש. איראן: "אתם אחראים", באתר ynet, 31 ביולי 2024 Einav Halabi, Assassination of Haniyeh called 'cowardly,' aimed at Iran', ynetnews, ‏31 ביולי 2024